Sairastuin 16-vuotiaana vakavasti.
Olin väsynyt, tein töitä koulun eteen, en syönyt kunnolla, -
- ja sain keuhkokuumeen.
Keuhkoihini tuli paise.
Eräänä päivänä paise puhkesi ja aloin vuotaa.
Tarvitsin lisää verta.
Melkein kaikki luulivat minun kuolevan, -
- mutta en tietenkään kuollut.
Jotkut ovat sitä mieltä, että Jumala pelasti minut.
Uskovaisten mukaan Jumala kommunikoi kanssamme ihmeiden kautta.
Ihmeet ovat todiste jumaluuden olemassaolosta.
Lähden nyt ottamaan selvää ihmeiden voimasta.
Putosit tuolta alas.
Mitä lääkärit sanoivat?
Että olen ihme.
Yritän saada selville, mikä on onnea ja mikä uskoa.
Kiinalaisen ajattelun mukaan kaikille tapahtumille on syy.
Lähden katsomaan, miten ihmeisiin uskominen voi muuttaa historiaa.
Ihmeet symboloivat juutalaisten alkuperää.
Sekä miten usko voi muuttaa elämän.
Tässä on aito Jumalan ihme.
Tai miten se voi saavuttaa mahdottoman.
Oikea ihme on ihmismielen muuttaminen.
Tarvitsemme sellaisen.
IHMEIDEN VOIMA
Useimmat Jumalaan uskovat ovat sitä mieltä, että Jumala suojelee meitä.
Opastaa ja pelastaa päivän jokaisena hetkenä.
On pakko olla ihme, että Hän pystyy suojelemaan seitsemää miljardia ihmistä.
Kun siis kuulin Alcides Morenosta, -
- minun oli pakko tulla New Yorkiin kuulemaan hänen tarinansa.
Perillä ollaan.
Kahdeksan vuotta sitten Alcides tuli ikkunanpesijäksi -
- tähän 47-kerroksiseen manhattanilaiseen torniin.
Kerro, mitä tapahtui.
Heräsin aamulla, nousin autoon -
- ja ajoin New Jerseystä tänne.
Menitkö hissillä?
Menin ylimpään kerrokseen.
Joka on 47. kerros.
Kyllä, 47.
Kiipesin telineelle.
Alcides oli juuri alkanut laskea telinettä...
TARKASTUSIKKUNA
...kun toinen kaapeli napsahti poikki.
Tarrasin kiinni telineestä -
- ja pidin kiinni, kunnes toinenkin kaapeleista meni poikki.
Hätäkeskus, kuinka voin auttaa?
9- 15 kuulolla.
Auto on matkalla.
Ensihoitajat löysivät minut telineen keskeltä.
Rakennusten välistä.
Kyllä, niiden välistä.
Ihan keskeltä, ja he ottivat minut sieltä pois.
Alcides putosi 47 kerrosta, 152 metriä.
Häneltä meni kymmenen luuta poikki, keuhkot menivät kasaan -
- ja hän tarvitsi 24 litraa verta ja plasmaa.
Hän oli kolme viikkoa koomassa.
Muistatko päivän, jolloin heräsit koomasta?
Heräsin 24. joulukuuta -
- sängyssä, ja vaimoni oli paikalla.
Tuskin kukaan selviää edes kymmenen kerroksen pudotuksesta.
Lääkärien mukaan Alciden 47:n kerroksen pudotus oli täysin käsittämätöntä.
Olen nähnyt kaikenlaista, tai ainakin luulin, että olen, -
- kunnes jotain tällaista tapahtui.
Putosit tuolta alas?
Kyllä.
Ja tässä olet.
Kyllä, sir.
Ja nyt minä kävelen.
Miksi kutsuisit sitä?
Lääkäri sanoi minun olevan ihme.
Hän sanoi, että olet ihme.
Mitä mieltä olet siitä?
En tiedä. En vieläkään tiedä.
Alcidesilla on vaikeuksia hyväksyä tämän olevan ihme, -
- koska hän ei ollut pudotessaan yksin.
Hänen nuorempi veljensä oli samalla telineellä.
Hän kuoli välittömästi osuttuaan maahan.
Mikä veljesi nimi oli?
Edgar.
Tässä me olemme.
- Hän on tuossa. - Niin.
- Tuntuu vielä samalta. - Hieno kuva.
Veljeni on iso menetys.
Olitteko läheisiä?
Hyvin läheisiä.
Hän oli hyvä mies.
Olen pahoillani, Alcides, -
- tämä on varmasti tuskallista.
Kyllä, minä toin hänet mukaani töihin -
- auttamaan, koska...
Hän oli nuorempi.
Kyllä, hän oli nuorempi ja hän oli hyvä mies.
Luuletko Jumalan pelastaneen sinut?
Uskon, että pelasti.
Se siis tekee sinusta ihmeen, -
- mutta veljesi on kuitenkin poissa, -
- hän jonka... Ajatteletko asiaa?
Yritätkö päästä rauhaan sen kanssa, -
- että miksi juuri hän?
- Enkä minä. - Etkä sinä.
No, kyllä, kysyn miksi, miksi, miksi?
Mitä tapahtui? Miksi?
Jos olisin sinä, miettisin sitä joka päivä.
Jumala antoi minulle tilaisuuden -
- jatkaa elämääni.
Odotan yhä innoissani sitä, kun selviää mitä minun pitää tehdä.
Alcides ei enää työskentele ikkunanpesijänä.
Hänellä on vaimoineen uusi elämä Arizonassa, -
- jossa he huolehtivat perheestään.
Hän yrittää yhä ymmärtää, onko Jumalalla hänelle suunnitelma.
Miksi minä? Onko Jumalalla minulle jokin tarkoitus?
Alcides miettii:
"Miksi minä selvisin, -
- vaikka rakas veljeni ei?"
Onko olemassa jokin taho, joka tekee sen valinnan?
Vai onko...
Elämmekö -
- pelkän mielettömän satunnaisuuden keskellä?
Kristityille ihmeet ovat todisteita, että elämä ei ole satunnaista.
He uskovat Jumalan puuttuvan maailman tapahtumiin syystä.
Juutalaiset uskovat myös ihmeisiin.
Heidän uskonsa on itse asiassa rakennettu -
- jumalallisen väliintulon peruskalliolle.
Olen Jerusalemissa katsomassa, miten juutalaiset juhlivat
Egyptin orjuudesta vapautumisen ihmettä.
Iltana, joka eroaa kaikista muista.
Pesahina, juutalaisten pääsiäisenä.
- Hei. - Heipä hei.
- Mitä kuuluu? - Erittäin hyvää, kiitos.
- Tämä on teille. - Kiitos paljon.
- Minä olen Aviva. - Hei, Aviva.
Tervetuloa kotiini.
Voi luoja.
Rabbi Maya.
Mukava tavata.
Maya Leibovich on ensimmäinen israelilaissyntyinen naisrabbi.
Olen tuntenut muutamia rabbeja, mutta en koskaan naispuolista.
Toivottavasti nautit seder-ateriasta, ja teemme kaikkemme, että se on...
Jos on ruokaa, niin pärjään kyllä.
- Ruokaa, totta kai. - Kyllä.
Tämä on charoset, -
- ja saat maistaa sitä, ja sanoa onko se...
Sen pitää saada sinut tuntemaan, kuin olisit tulossa juovuksiin.
Onko tarpeeksi viiniä?
Luulen, että sitä on tarpeeksi.
Niin minunkin mielestäni.
No niin, aloitetaanpa pesahin seder-ateria.
Istuutukaa kaikki.
Yksi juutalaisuuden tärkeimmistä perinteistä on, -
- ja tämän ovat esi-isämme määränneet:
"Älä puhu kännykkään sederin aikana."
Tässä on kännykkäkori.
Kuukautta, jona tulimme Egyptistä, kutsutaan hepreassa Nissaniksi.
Nissan tulee sanasta nissim, joka tarkoittaa ihmeitä.
Se on ihmeiden kuukausi.
Se symboloi juutalaisten alkua kansana, -
- yhtenä kokonaisuutena.
Sederin aikana luemme Haggadahista.
Morgan, vieraanamme -
- pyydämme sinua aloittamaan matsa-leivän.
Tämä on kärsimysten leipä, jota esi-isämme söivät Egyptissä.
Antakaa kaikkien nälkäisten tulla syömään, -
- ja kaikkien puutteessa olevien tulla juhlimaan pesahia.
Tänä vuonna olemme orjia, -
- ensi vuonna olemme vapaita.
Pääsiäisateria on juutalaisten ja Jumalan siteen juhlistamista, -
- ja se on tilaisuus, jossa lapset -
- oppivat uskonsa perustasta.
Seder kertaa, miten juutalaiset pakenivat orjuudesta.
Kiitos Jumalan, joka lähetti kymmenen vitsausta egyptiläisten kimppuun.
- Eli, rabbi... - Niin.
Miksi "pesah"? Mihin sana itsessään viittaa?
Kun Jumala lähetti Egyptiin viimeisen vitsauksen, jossa esikoiset tapettiin, -
- hän käski israeliitteja laittamaan verta kotiensa kynnyksille.
Kuoleman enkeli ohitti heprealaisten kodit -
- ja vei ainoastaan egyptiläisten esikoiset.
Monet juutalaisista uskovat sen, että Jumala säästi heidän lapsensa, -
- olevan todiste siitä, että he ovat valittu kansa.
Tämä ei ollut ainoa jumalallinen merkki.
Egyptistä lähdön ihmettä -
- seurasi meren jakaminen kahtia.
Jumala teki kaksi ihmettä, joista toinen oli meren jakaminen heprealaisia varten -
- ja toinen meren sulkeminen egyptiläisiltä.
Jumala haluaa meidän muistavan, että egyptiläisetkin ovat hänen poikiaan, -
- joten viinipisaroiden laittaminen lautaselle -
- tarkoittaa surun pisaroita, koska Jumala oli menettänyt -
- niin monta lapsistaan yrittäessään pelastaa toiset.
Ajatus siitä, että exoduksen ihmeet eivät hyödyttäneet kaikkia, -
- muistuttaa minua Alcides Morenosta.
Jumalallista tahtoa ei helposti ymmärrä.
Mitä mieltä itse olet ihmeistä?
En usko, että kukaan tänä päivänä jakaa meille meren.
Toivon, että joku voisi tuoda rauhan, -
- mutta raamattu ei ole historiankirja.
Raamattu on kokoelma ajatuksia.
On kyse siitä, mitä voimme oppia.
Mitä voimme ottaa siitä omaan elämäämme?
Se on tapa osoittaa kiitollisuutta.
Se on tapa opettaa lapsille, että jokainen pieni asia -
- ei ole itsestäänselvyys, vaan pitää kiittää.
On mukavaa, että on vanhemmat.
On hienoa, että on katto pään päällä.
Isoin ihme on luultavasti se, -
- että juutalaiset ovat vielä täällä.
Haluan heidän ymmärtävän, että ihmeitä voi tapahtua.
Se on tarina.
Israeliitit pitivät näitä ihmeitä -
- todisteina siitä, että Jumala välittää heistä.
Kaikki nykyajan juutalaiset eivät usko pesahin ihmeisiin, -
- mutta nämä tarinat silti määrittelevät heidät kansana, -
- ja pitkät perinteet sekä moraalinen vahvuus -
- tukevat heitä, ja he ovat luottaneet niihin -
- tuhansien vuosien ajan vaikeissa tilanteissa.
Ihmeet antavat ihmisille voimaa ympäri maailmaa.
Mexico Cityssä Guadalupen neitsyen kirkko -
- on paikalla, jossa Neitsyt Marian sanotaan -
- ilmestyneen talonpojalle 500 vuotta sitten.
Buddhalaiset pyhiinvaeltajat kerääntyvät Hong Kongissa Guan Yinin patsaalle. -
- jonka he toivovat myöntävän parannuksia, puolison -
- tai hyviä arvosanoja.
Roomassa puolestaan ihmeet voivat tehdä tavallisesta ihmisestä pyhimyksen.
Olen Vatikaanissa ottamassa selvää, miten katolinen kirkko vahvistaa ihmeet.
Olin viimeksi Vatikaanissa muistaakseni vuonna 1983.
Tapaan herra Marcelo Sanchez Sorondon,
Paavillisen tiedeakatemian johtajan.
Jutellaan hetki ihmeistä.
Onko ihmeitä olemassa?
Esimerkiksi se, kun Jeesus käveli vetten päällä.
Jos ei hyväksy Kristuksen elämässä tapahtuneita ihmeitä, -
- on mahdotonta ymmärtää.
Jokainen evankeliumin sivu on Kristuksen ihme.
Kirkko tarvitsee ihmeen, jotta ihmistä voi pitää pyhimyksenä.
Jotta pyhimyksiä olisi, tarvitaan ihmeitä.
Kyllä.
Jollei ole marttyyri, -
- ainoa tie pyhimykseksi on, jos todetaan tekijäksi -
- kahteen ihmeeseen kuoleman jälkeen.
Paavi Johannes Paavali II julistettiin pyhimykseksi vuonna 2014, -
- kun kaksi naista, jotka olivat rukoilleet hänen kuolemansa jälkeen, -
- väittivät kokeneensa ihmeparannuksen.
Toinen parantui Parkinsonin taudista, toinen aivovaltimonpullistumasta.
Vatikaani käyttää vuosia väitteiden tutkimiseen, -
- ja joskus jopa vuosikymmeniä.
Kirkolla on paholaisen asianajaja, -
- ja kun joku väittää -
- nähneensä tai kokeneensa ihmeen, -
- kirkko lähettää tämän asianajajan tutkimaan.
Kyllä, heidän täytyy puhua ihmeen puolesta -
- ja hankkia tiedemiehiä sekä lääkäreitä, -
- jotka voivat todistaa, että se on Jumalan väliintulo.
Eli jos tulen sanomaan, -
- että olen kokenut ihmeen, -
- sanooko kirkko sitten tutkivansa asiaa?
Täsmälleen.
"Tarkistetaanpa."
Puuttuuko tosiaan Jumalan käsi tapahtumiin?
Ei vain elämän ja kuoleman kysymyksiin, -
- vaan myös jokapäiväisen elämämme hyviin ja huonoihin hetkiin, -
- vai tapahtuuko kaikki sattumalta?
Mikä, jos mikään, -
- hallitsee näennäisen satunnaisia hetkiä, jotka muuttavat elämämme -
- ja lähettävät meidät eri suuntiin?
Kuten köyhä Mississippin poika, joka päätyy Hollywoodiin.
Rakastin aina elokuvia, -
- ja unelmoin pääseväni niihin.
Uskoin, -
- ja unelmani toteutui.
Oliko se ihme?
Useimmilla meistä on elämässämme käännekohta, -
- ratkaiseva hetki, jolloin miettii: "Miten tässä näin kävi?"
Minun oli vuonna 1989.
Olin ollut sinä vuonna kolmessa elokuvassa:
Luota minuun, Driving Miss Daisy -
- ja Glory.
Sainko sen itse aikaan?
Oliko ylhäällä jokin taho, joka hallitsi tapahtumia, -
- vai olinko onnekas?
Yrittääkseni ymmärtää tätä, tapaan psykologian professorin, -
- joka uskoo meidän usein luulevan satunnaisia asioita ihmeiksi.
Danny Oppenheimer.
- Mukava tavata. - Mitä kuuluu?
- Hyvää, entä teille? - Hyvää.
Hyvä.
Mitä teet?
Heitän kolikoita.
- Miksi? - Yritän löytää toistuvia jaksoja.
- Toistuvia jaksoja? - Niin.
Jos heittää kolikkoa tarpeeksi monta kertaa, jokin jakso toistuu.
Niinkö?
Onpa paljon klaavoja.
Jos heitän kolikkoa kaksi kertaa -
- ja saan molemmilla kerroilla kruunan, onko se ihme?
Ei, jos sen tekee yli 50 kertaa, -
- ja saa 60, se on ihme.
Jos saa enemmän kuin heittää, totta kai.
Mutta miten harvinainen pitää tapahtuman olla, jotta sitä voi kutsua ihmeeksi?
Yksi miljoonasta, yksi miljardista?
Valitsen miljardin.
Hyvä on, yksi miljardista.
Yritetäänpä yhtä juttua.
No niin.
Ruutujätkä, patakuutonen, patakuningas, herttakakkonen, -
- ruutuseiska ja pataässä.
Onko se ihme, että sain tämän sarjan?
Ei. Nuo ovat vain satunnaisesti valittuja kortteja pakasta.
Aivan, mutta tämä nimenomainen sarja, joka alkaa jätkällä, -
- ja seuraavana on patakuutonen ja patakuningas, -
- tapahtuu ainoastaan joka 14. miljardi kerta, jolloin nostaa kuusi korttia.
Eli se on melkoinen ihme, jos miettii yhtä miljardista.
Tarkoitat siis, että -
- tämä on ihme.
En, koska niin kuin sanoit aiemmin, nämä ovat vain satunnaisia kortteja.
Mitä jos tämä olisikin henkilötunnuksesi ensimmäiset kuusi numeroa -
- tai viimeiset kuusi numeroa?
Puhelinnumerosi ensimmäiset kuusi numeroa?
Joskus se ei itse asiassa ole ihme, -
- vaan todennäköisyys leikittelee kanssasi.
Miten siis yhdistämme tähän jumalallisuuden, -
- koska jotkut todella uskovat, -
- että jumalallinen väliintulo on todellista.
Mikään sanomani ei rajaa pois jumalallisen mahdollisuutta.
Se, että todennäköisyys ennustaa tiettyjä asioita -
- ei tarkoita, ettei jumalallista väliintuloa ole olemassa.
Ihmeet ovat kuitenkin niin epätodennäköisiä, -
- että niiden ei luulisi tapahtuvan pelkästään sattumalta, -
- mutta ne tapahtuvat, ja pitääkin tapahtua.
Olisi outoa, jos niitä ei tapahtuisi, -
- koska maailmassa on kuusi miljardia ihmistä -
- ja erikoisten asioiden tapahtumiseen on niin paljon tilaisuuksia, -
- että jotkut odotettavasti kokevatkin niitä.
Ihmisluontoon kuuluu sinfonian muodostaminen -
- ympärillämme tapahtuvien asioiden sekamelskasta.
Se ei tarkoita, että jumalallista kaitselmusta ei olisi olemassa.
Kuten opin Roomassa ollessani, -
- sattuma ja Jumala olivat ennen samanaikaisesti olemassa.
Muinaisilla roomalaisilla oli ihmeistä erilainen käsitys.
Ennen kuin heistä tuli kristittyjä, roomalaisilla oli monia jumalia.
He uskoivat jumalien hallitsevan heidän kohtaloitaan, -
- ja kaikki tapahtumat olivat niiden päättämiä.
Arkeologi Valerie Higgins kertoi minulle, -
- että jumalat päättivät jopa urheilukisojen lopputuloksen.
Olemme täällä Circus Maximuksessa, -
- joka oli Rooman suurin areena, -
- ja itse asiassa koko imperiumin suurin.
Täällä pidettiin vaunukilpailut.
Seisomme siis itse radalla?
Kyllä, tuolla olivat lähtöportit, -
- ja kilpailijat ajoivat tästä tuohon päähän, -
- jossa he kääntyivät ja ajoivat takaisin toiseen päähän, -
- ja he tekivät sen seitsemän kertaa.
Tänne mahtui ainakin neljännesmiljoonaa ihmistä.
Hullua menoa.
Aivan, eli tämä oli paikka, joka oli täynnä elämää ja toimintaa.
Se oli varmasti melko samanlaista kuin -
- nykypäivän raveissa, -
- eli vedonlyöntiä, veikkausta...
Varmasti, tiedämme niissä olleen paljon vedonlyöntiä ja uhkapeliä.
Uhkapeliä, erityisesti noppapeleissä, paheksuttiin, -
- koska silloin lyötiin vetoa jumalten tahtoa vastaan.
Laajalle levinnyt uhkapelaaminen alkoi muuttaa käsitystä kohtalosta -
- ja avasi tien ihmeisiin uskomiselle.
Miten uhkapelaaminen sopi yhteen sen kanssa, -
- että kohtalo oli ennalta määrätty, teki mitä tahansa, -
- ja päätyi tilanteeseen, johon oli tarkoitus päätyä?
He uskoivat täysin siihen, että kohtalo oli ennalta määrätty, -
- mutta se ei kuitenkaan tehnyt heistä passiivisia.
He tekivät kaikkensa, jotta jumalat olisivat heidän ajajiensa puolella.
Jos esimerkiksi pyytäisin jotain -
- tärkeänä kisapäivänä...
Muinaiset roomalaiset ajattelivat: "No, se on jumalien käsissä, -
- mutta meidän täytyy tietää, mitä jumalat haluavat."
Aivan.
Miten saamme tietää sen?
Miten he saivat selville, mitä jumalat halusivat?
Sitä varten -
- piti mennä papin luo, joka oli erikoistunut sellaiseen.
Aivan areenan nurkan takana, -
- piilossa kujalla ja alhaalla kellarissa, -
- ovat temppelin rauniot, -
- jotka ovat peräisin 200-luvulta.
Siellä roomalaiset ovat luultavasti yrittäneet puuttua jumalten tahtoon.
Tämä on upea.
Niin on. Nyt tulemme niin sanottuun mithraeumiin.
Mithraeum.
Aivan, -
- se on mithralaisuudessa erityinen rituaalitila.
Hän on jumala ja tappaa härän.
Mithras oli jumala miehille, -
- sisukkaille miehille, sotilaille, vaikutusvaltaisille liikemiehille.
Olemme siis täällä temppelissä, -
- joka on eräänlainen alkuperäinen miesten oma tila.
Tiedämme, että he söivät paljon juhla-aterioita.
Oliko täällä yhtään -
- pappia heidän kanssaan?
Täällä oli luultavasti pappeja, -
- jotka valvoivat juhla-ateriaa, -
- koska oli olennaista, että rituaali suoritettiin -
- oikealla tavalla, jotta oma joukkue -
- olisi menestyksekäs Circus Maximuksella.
Joten olemme täällä alhaalla -
- ja suoritamme kaikki rituaalit, -
- mutta muokkaammeko todella kohtaloita, -
- jotta asiat menevät niin kuin haluamme, -
- vai teemmekö hiukan...
Ei, se ei estä auttamasta kohtaloa.
Tiedämme tietysti, että huijaamista tapahtui myös paljon
Circus Maximuksella.
- Eihän. - Valitettavasti.
He tekivät kaikkensa, -
- jotta he menestyisivät, -
- eivätkä he vierastaneet huijaamista.
Se, että antoi jumalten päättää kohtalostaan -
- ei tarkoittanut, etteikö niitä olisi voinut auttaa.
Jos pystyi...
- Jos niitä olisi voinut auttaa. - Niin.
He ajattelivat, että jumala auttaa heitä -
- elämän jokaisella osa-alueella, -
- mukaan lukien kisoissa Circus Maximuksella.
Roomalaisilla ei ollut uskoa, he vain suorittivat rituaaleja.
Heillä oli kohtalo.
Niin, kohtalo, ei uskoa.
Termeillä on merkitystä.
Muinaiset roomalaiset uskoivat, että jos oli suopea jumalille, -
- ne olisivat suopeita sinulle.
Jokainen tapahtuma vaunukisojen voitosta noppien heittämiseen -
- voi olla tulosta jumalallisesta väliintulosta, pieni ihme.
Yritän selvittää, miten muutaman vuosituhannen katolilaisuus -
- on muuttanut roomalaisten ajattelutapaa.
Ajattelevatko he vieläkin jumalten puuttuvan tapahtumien kulkuun?
Myöntävän ehkäpä -
- kuninkaallisen värisuoran?
Ajatus, että mikään elämässämme ei tapahdu sattumalta -
- ei kuollut antiikin Rooman kulttuurin mukana.
Se jäi elämään -
- taolaisuudessa, kiinalaisessa filosofiassa ja uskonnossa.
Taolaisuus sai alkunsa melkein kaksituhatta vuotta sitten.
Jumalat eivät ole taolaisuuden keskiössä, -
- vaan Dao.
Universumin perimmäinen luova voima, -
- johon olemme kaikki kytköksissä.
Tämä yhteys tarkoittaa, -
- että kohtalomme on määrätty syntymässä.
Uskovatko taolaiset, että ihmeet ovat mahdollisia?
Menen ottamaan tästä selvää Los Angelesin kiinalaisyhteisöön, -
- jossa tapaan Jenny Liun, neljännen polven taolaisen kohtalonlaskijan.
- Jenny Liu? - Morgan Freeman.
- Kyllä. - Hauska tavata.
- Kiitos. - Tule sisään.
Kiitos.
Teitkö elämänkarttani?
Kyllä, olet tässä kesäkuun ensimmäisen päivän kohdalla.
Eli 6.1.1937, klo 2 aamulla.
- Onko se oikein? - On.
Elämänkarttasi näyttää, missä yli 120 tähteä sijaitsevat -
- syntymäsi aikaan.
Tähdet järjestävät tietynlaisen energiakentän, -
- joka vaikuttaa elämäsi laatuun ja menestykseen.
Kiinassa emme sano tätä astrologiaksi, -
- vaan kohtalon laskennaksi.
- Kohtalon laskennaksi. - Kohtalon laskennaksi.
Se kattaa elämäsi kymmenen vuoden jaksoissa, -
- eli kuusivuotiaasta 15-vuotiaaseen on yksi, 16 - 25 -
- ja niin edelleen.
Entä mitä nyt 76 - 85-vuotiaana?
Juuri nyt olet ystävyyssektorilla.
Ystävyyssektorin tähteä kutsutaan Wun-Zongiksi.
Se edustaa oppineita ihmisiä.
Ne ovat ihmisiä, joiden seuraan sinun kannattaa hakeutua.
Kuulostaa hyvältä.
Aivan, -
- ja yksi syy sille, minkä takia tulit tänne vasta nyt, -
- on yksityiselämäsektorilla oleva tähti Din-Sun.
Din-Sun on seikkailija.
Joku, joka ottaa vastaan asiat sellaisenaan.
Eli jos kohtaloni on jo määrätty, -
- jääkö tilaa vielä ihmeille?
Ehdottomasti. Emme pidä astrologista karttaa ennalta määrättynä, -
- eli jonain mikä on ainoa kiveen kaiverrettu kohtalomme.
Näemme elämän kartan, ja elämä on matka.
Kun lähtee mille tahansa matkalle, tarvitsee mukaan kartan.
Matkan varrella tulee olemaan umpikujia ja karikkoja.
Jos tietää, missä ne ovat, -
- on silti vastuussa omasta autostaan. Tämä on vain navigointijärjestelmä.
Voit kääntyä.
Jos ymmärrät, miten olet yhteydessä kaikkeen ympärilläsi olevaan, -
- ihmeitä voi tapahtua koska tahansa.
Liittyykö tämä Fengshuihin?
Fengshui perustuu taolaiseen ajatteluun, -
- jonka mukaan kaikki on yhteydessä kaikkeen.
Kaikki on tehty energiasta, jonka kautta olemme yhteydessä.
Feng on tuuli, shui on vesi.
Se on energia, jota emme voi tuhota tai luoda, vaan se on aina läsnä.
Voimme kuitenkin ohjailla sitä ja valjastaa sen.
- Kiinassa sanotaan... - Ratsastatte.
Ratsastamme sillä, aivan.
Minun piti sanoa, että kiinan kielessä sanotaan:
"Linnut eivät lennä, niitä lennätetään.
Kalat eivät ui, niitä..."
- Vie virta. - Virta vie niitä.
Vesi auttaa niitä uimaan.
Ajattelemme aina, varsinkin kristinuskossa, -
- että ihme on jumalallisen väliintulon lopputulos.
Kiinalaisessa ajattelussa kaikki kytkeytyy toisiinsa.
Kaikille tapahtumille on syy.
- Kiitos. - Kiitos sinulle.
Fengshui, tuuli, vesi.
Linnut eivät lennä, vaan ratsastavat tuulella.
Kalat eivät ui, vaan virta vie niitä.
Mitä meille tapahtuu, -
- on seurausta kaikesta siitä, johon olemme yhteydessä.
Mitä me kutsumme jumalalliseksi väliintuloksi, -
- on vain sarja yhteyksiä, joista emme ole tietoisia.
Se pistää miettimään, pitäisikö meidän -
- ehkä lopettaa elämämme hallitseminen -
- ja opetella ratsastamaan elämän aalloilla.
Elämä on täynnä odottamattomia mutkia.
Jotkut uskovat, ettei ole muuta kuin sattumaa.
Toiset sanovat, että meitä kuljettaa Jumalan tahto -
- tai universumin energia.
Molemmat uskomukset voivat tehdä eron elämän ja kuoleman välillä, -
- koska ihmismielellä -
- voi olla salattu voima päästää ihme valloilleen.
Matkustan ympäri maailmaa yrittäen ymmärtää ihmeiden voimaa.
Tulin Kairoon -
- katsomaan, jos se voima tuleekin omasta mielestämme.
Vierailen yhdessä maailman vanhimmista sairaaloista, -
- joka oli kuuluisa lääketieteen yhdistämisestä -
- uskon parantavaan voimaan.
Rakennusta ympäröivät kirjoitukset -
- kuvaavat sairaalan ja koko tämän rakennusryhmän perustamista.
Harvardin islamhistorioitsija ja lääkäri, Ahmed Ragab, -
- on tuonut minut Qalawun-rakennukselle, -
- joka avasi ovensa ensimmäisen kerran n. 1285 eaa.
Tämä on sisäänkäynti, josta potilaat normaalisti kulkivat.
Dramaattinen muutos ulkopuoleen verrattuna.
Se on tarkoituksellista.
Kun kävelee tähän käytävään ulkoa, -
- missä on aurinkoista, likaista ja hyvin meluisaa.
Kun kävelee tänne, on pimeää, rauhallista ja varjoisaa.
Potilaat tulivat toivoen parantuvansa sekä edistyksellisen lääketieteen -
- että Jumalan ihmeellisen väliintulon avulla.
Minäpä näytän jotain.
Selvä.
Hyvänen aika.
Tämä rakennus on yksi vaikuttavimmista paikoista, -
- jonka olen ikinä nähnyt.
Tämä on sulttaani Qalawunin, sairaalan perustajan, pyhäkkö.
Potilaat tulivat tänne kiittämään sulttaania rukouksin.
Vähitellen Qalawun itse yhdistettiin parannuksen käsitteeseen.
Kuin tapahtuisi -
- parantajapyhimyksen muodostuminen.
Tarkoittaako se, että muodostuu yhteys -
- uskon ja parantamisen välillä?
Lääketiede nähtiin yleisesti Jumalan tahdon välittäjänä.
Sairastumme loppujen lopuksi -
- osaksi sen takia, että Jumala haluaa, -
- ja parannumme ainoastaan lääketieteen avulla, -
- mutta vain Jumalan tahdosta.
- Jos Jumala haluaa. - Aivan.
Eli oikeastaan kaikki, mikä tapahtuu on Jumalan tahto.
Täsmälleen.
Vuosisatoja sitten muslimit uskoivat uskon ja lääketieteen toimivan yhdessä.
Voiko usko jumalalliseen väliintuloon todella auttaa lääketiedettä?
Tom Renfro tuntee kliseen
"modernin lääketieteen ihme", -
- koska hän on lääkäri.
Hän kuitenkin uskoo myös jumalallisiin ihmeisiin, -
- ja hän koki itse sellaisen.
Kahdeksantoista vuotta sitten -
- olin täällä kiittämässä Jumalaa minun parantamisestani.
Kerroin teille silloin:
"Näette edessänne todellisen ihmeen.
Jumalan ihmeen."
Ihmetarinoiden metsästäminen -
- on tuonut Indianan yliopiston tutkijan Candy Gunther Brownin
Virgianan Nortoniin tapaamaan Tomia.
Hän tutkii, miten usko ja rukous voivat vahvistaa lääketieteen tuloksia.
Minua kiinnostaa kysymys, -
- mitä tapahtuu, kun ihmiset rukoilevat parannusta.
Candy, vuoden 1996 syksyllä -
- löysin kaulastani kyhmyn.
Myöhemmin syksyllä löysin käsivarrestani lisää kyhmyjä -
- ja menin lääkäriin, -
- ja käsivarrestani otetusta koepalasta näkyi, -
- että minulla oli harvinainen imusolmukesyövän muoto, -
- manttelisolulymfooma.
Ennuste oli hyvin huono, ja minulle annettiin kuukausia elinaikaa -
- ja käskettiin nauttia jäljellä olevasta ajasta.
Tavoitteena oli pitää minut elossa jouluun asti.
Olin lääkäri, -
- joten tiesin mitä oli tapahtumassa.
Useat elimeni olivat pettämässä.
Minulla oli sairaus, johon ei ollut lääkettä, -
- eikä mitään, joka parantaisi sairauden täysin.
Epätoivoon vaipumisen sijaan Herra haluaa meidän muistavan:
"Minä toin teidät tänne asti, -
- en aio jättää teitä tänne oman onnenne nojaan".
Kävitkö läpi lääketieteellisiä hoitoja?
En käynyt silloin hoidoissa.
Kasvaimet kasvoivat koko ajan, -
- ja ihmiset alkoivat yhdessä -
- rukoilla enemmän ja enemmän.
Elokuun alkupuoli 1997
Pastorimme järjesti eräänä viikonloppuna rukoustilaisuuden, -
- jonne ihmiset tulivat rukoilemaan jopa koko yöksi, -
- ja se oli hienoa aikaa.
Siihen mennessä kasvaimet olivat suurentuneet omenan kokoisiksi.
Käsivarteni sojottivat sivuille, koska imusolmukkeet olivat turvonneet.
Vatsani oli paisunut ja tein kuolemaa.
Herra puhui minulle ja sanoi:
"Nyt on aika lähteä sairaalaan."
Kemoterapia yleensä vain viivästyttää manttelisolusyövän etenemistä.
Se ei ole parannuskeino.
He aloittivat nesteensiirron, -
- ja se oli kuin Daavid olisi heittänyt kiven Goljattia päin.
Ennen kuin siirto oli valmis, -
- minussa muuttui jokin fyysisesti.
Kasvaimista tuli kuin vaahtomuovipalloja, kuin sieniä, -
- hyvin pehmeitä, -
- ja ne alkoivat kadota.
Kaikki nämä suuret epämuodostumat -
- vain katosivat seuraavan parin vuorokauden aikana.
Tauti oli poissa.
Mietitkö ikinä, että kemoterapia oli tehokkaampaa -
- kuin lääkärit uskoivat sen olevan?
Kemoterapiaa ei oltu suunniteltu parannuskeinoksi.
Kukaan ei odottanut kasvainten katoavan täysin tai sulavan.
Minun olisi pitänyt kuolla useampaan kertaan sairauteni aikana -
- keuhkoveritulppaan, keuhkokuumeeseen tai munuaisten vajaatoimintaan.
Minulla oli kuitenkin usko.
Ihmisten rohkaisevat sanat virtasivat minuun.
Uskon, että Jumala puuttui asiaan sen kautta ja paransi minut, -
- ja olemme nyt tässä keskustelemassa 18 vuotta myöhemmin.
Minulle se on ihme.
On ihme, että olen täällä.
Miksi Tom Renfro selvisi, -
- vaikka niin moni parannusta rukoileva ei selviä?
Tom uskoo uskonsa voiman -
- sekä ympärillään olevien ihmisten -
- auttaneen kemoterapiaa saavuttamaan mahdottoman.
Mielestäni -
- moni ihmeeksi kutsumamme asia -
- alkaa mielestä.
Suljemme silmämme, kun rukoilemme, eikö niin?
Luulen sen johtuvan siitä, että tavoitteena on keskittyä mieleen.
Päästä jokapäiväisen elämän häiriötekijöiden yläpuolelle.
Saada mielemme saavuttamaan sen, -
- minkä ensin luulemme olevan mahdotonta.
Olen Intiassa tutkimassa uskontoa, joka uskoo, -
- että jokaisella on henkinen kyky saada aikaan ihmeitä.
Tämä on Mahabodhin temppeli Bodh Gayassa.
Buddhalaisuuden mukaan
2500 vuotta sitten mies nimeltä Siddhartha Gautama -
- oivalsi, että ihmismielessä on suunnattomasti hyödyntämätöntä voimaa.
Siten hän perusti uuden uskonnon, -
- eli buddhalaisuuden.
Perimätiedon mukaan hän teki sen täällä -
- tämän puun alla.
Haluan ymmärtää, mitä buddhalaiset uskovat -
- tapahtuneen Siddharthalle, kun hän istui puun alla.
Tiibetiläinen munkki Losang Tenpa on luvannut auttaa minua.
No niin, mukavaa olla täällä.
- Olen iloinen, että pääsitte tulemaan. - Minäkin olen.
Tämä on siis kaikkein pyhin paikkamme, -
- jossa Buddha valaistui.
Losang kertoo, että saa minut ymmärtämään
Buddhan valaistumisen ihmeen, -
- ja hän aikoo tehdä sen haastamalla mieleni, -
- yrittämällä saamaan minut näkemään itsekin valon.
Mitä tiedät Buddhasta?
- Siddharthasta siis. - Mitä Amerikassa opetetaan?
Tiedän, että hän oli ylhäistä sukua -
- ja kasvoi hyvin suojatussa ympäristössä, -
- ja eräänä päivänä hän vaelsi pois palatsista.
Aivan oikein.
Alkoi nähdä elämän sellaisena, kuin se oikeasti on.
Miksi hän teki niin?
Sinä voit vastata siihen.
Mitä pitäisit siitä, jos isäsi olisi päättänyt heti sinun synnyttyäsi, -
- että hänen lapsestaan tulee kuningas?
Hänet täytyy siis pitää palatsissa kauniiden esineiden ympäröimänä, -
- kukkien jotka eivät koskaan lakastu, kauniiden ikinuorten naisten.
- Kuulostaa täydelliseltä. - Eikö kuulostakin?
Mies ei kuitenkaan ollut tyytyväinen.
- Buddha lähti palatsista, eikö niin? - Kyllä.
Tiedätkö, mitä hän näki lähdettyään sieltä?
Ymmärtääkseni hän näki kärsimystä.
Hän näki todellista elämää.
Missä muodossa?
Vanhoja ihmisiä.
- Rampoja. - Niin.
- Kerjäläisiä. - Niin.
Ihmisiä, joilla ei ollut mitään. Ihmisiä, joilla oli nälkä.
Sellainen varmasti avaa silmät.
- Hän näki kuolemaa. - Niin.
Hänen isänsä ei halunnut hänen näkevän kuolemaa.
Hän sai hänet ajattelemaan, ja hän tunsi, että hänen oli pakko -
- ottaa selvää, mistä kaikki se johtui.
Miksi ihmiset kärsivät?
Siddhartha vaelsi kuusi vuotta -
- yrittäen ymmärtää kärsimyksen syitä.
Lopulta hän saapui fiikuksen varjoon -
- ja päätti jäädä siihen -
- keskittymään mieleensä, kunnes keksisi miten päättää ihmisten kärsimys.
Istuttuaan koko yön hievahtamatta
Siddhartha muuttui henkisesti.
Buddhalaiset sanovat hänestä tulleen Buddha eli valaistunut.
Hän sanoi meille, kuten hyvä lääkäri potilaalle:
"Olet sairas."
Kärsit, ja sinulla on ongelma.
"Toiseksi, se johtuu yhteyden janoamisesta."
Buddha oivalsi, että haluistaan sekä -
- yhteydestään materiaaliseen maailmaan luopumisella -
- hän pystyi karkottamaan kärsimyksensä.
Buddhalle ja monille buddhalaissukupolville hänen jälkeensä -
- tämä vapaus yhteydestä näyttää mahdollistavan huomattavan, -
- ehkä jopa ihmeenomaisen henkisen ja fyysisen keskittymisen.
Hän oli hyvin kiitollinen puulle, jonka alla istui -
- ja saavutti mahtavan oivalluksensa.
Hän istui tässä seitsemän viikon ajan, ja yhden viikon ajan seitsemästä -
- hänen kerrotaan vain tuijottaen silmää räpäyttämättä.
Liikkumatta ja silmää räpäyttämättä -
- seitsemän päivän ajan.
Se on mahdollista, miksei?
Emme ole harjoittaneet mieltämme.
Keskitymme niin paljon ulkoisiin asioihin, -
- ostamiseen ja myymiseen sekä kaikenlaiseen tekemiseen.
Emme ole koskaan nähneet joogia työn touhussa.
Se on tietyssä mielessä upeaa, -
- mutta mekin pystymme siihen.
Buddhalaisten vuosien henkinen harjoitus -
- sekä rakkauden ja myötätunnon osoittaminen muille -
- voivat vapauttaa heidät kärsimyksestä.
Kun kävelee ympäri temppeliä, -
- tuntee kuin ihme voisi todella tapahtua.
Ihme, jossa ihmiset ovat tyytyväisiä elämäänsä.
Tulevat toistensa kanssa toimeen.
Haluatko tulla katsomaan, miten tiibetiläinen lama opettaa länsimaisia?
Toki.
- Mitä kuuluu? - Hyvää, entä itsellenne?
Erittäin hyvää, näin elokuvanne.
- Niinkö? Minkä niistä? - En tiedä.
Kuka muu pitää elokuvastani?
Bravo.
Lyhyesti sanottuna meidän kaikkien täytyy välittää -
- ja rakastaa sekä kunnioittaa toinen toistamme.
Se on onnellisuuden lähde.
Kuka tekee niin, hänen matkansa on hyvä.
Sille, joka ei pidä tätä sydämessään, matka ei ole hyvä.
Kiitos.
Olet tästä päivästä alkaen ystäväni.
Laita, laita.
- Selvä. - Pidän sinusta.
Minä pidän sinusta!
Monet uskonnot -
- ovat hyvin paljon ihmepainotteisia.
Kristinusko, juutalaisuus.
- Aivan. - Todella.
Aivan.
Ettekö usko ihmeisiin?
Mikä on ihme?
Onko taivaalla lentäminen ihme?
- On se. - Linnut tekevät sitä.
Ajattelemme kuitenkin ihmeitä normaalisti -
- jonkinlaisina jumalallisina asioina, -
- jonain mikä todistaa meille esimerkiksi Jumalan olemassaolon.
Voisimme kysyä, missä Jumala on.
Kysyä mystikoilta tai joogeilta, missä Jumala on.
He osoittavat tänne, eivät tuonne ylös.
He sanovat sen olevan täällä.
Jos sisäinen jumalasi inspiroi sinua,
Buddha, Kristus, Krishna tai miksi ikinä kutsutkin sitä, -
- ehkä voit saada aikaan ihmeen.
Mitä maailma tarvitsee eniten?
Se tarvitsee parantamista, eikö niin? Rakkautta.
Se tarvitsee sovintoa.
Mielestäni se on ihme, ja sellaista ihmettä tarvitsemme.
Emme tarvitse ihmisiä, joiden takapuoli nousee monta senttiä maasta, -
- kun he meditoivat. Se on typerää.
Pysytellään siis vain oikeissa ihmeissä, -
- eli ihmismielen muuttamisessa.
Selvä. Tiedätkö, mitä juuri teit?
Mitä?
- Ratkaisit ihmeiden ongelman. - Kiitos.
Kävellään vielä.
Olet hyvä tyyppi.
On ironista, että miestä, joka halusi meidän olevan kosketuksissa -
- sisällämme olevaan voimaan, -
- pidetään jonkinlaisena jumalallisena olentona.
Buddhalaisuuden tarkoitus, ainakin minun käsittääkseni, -
- on opettaa meille, että pystymme kaikki paljon enempään -
- kuin mihin uskomme, -
- jos vain keskitymme siihen.
Minulla oli ennen vaikeuksia ymmärtää ihmetarinoita.
Miten meri voidaan jakaa kahtia.
Miten on mahdollista kävellä veden päällä.
Luulen, etten nähnyt asian ydintä.
Ihmeisiin uskominen on uskomista siihen, -
- että elämässä on pinnan alla muutakin.
Sen hyväksymistä, että on jotain, mikä kytkee meidät toisiimme, -
- yhdistää meitä.
Monia sieluja kulkee tämän maailman läpi, -
- ja kun tiemme kohtaavat, -
- ihmeellisiä asioita voi tapahtua ja tapahtuukin.
Ihmiset saavat haluamansa tilaisuudet, -
- inspiroivat toisia ihmisiä, rakastuvat.
Olivat nämä tapahtumat sitten Jumalan käden järjestämiä, -
- mielen voimaa -
- tai vain sattumia yksi miljoonasta, -
- mielestäni tulisi uskoa ihmeisiin.
Koska ihmeet, miten ne sitten määritteleekin, -
- auttavat meitä...
Ne antavat meille toivoa.
Ne saavat meidät luomaan todellisuuden -
- mahdollisuuksista.
Tekstitys: Suvi Lindqvist